proxectonos/corpus_dominio_legal_administrativo_tmp huggingface dataset:
APROBACIÓN PADRÓN TAXA DE AUGA POTABLE, CANON AUGA, TAXA DEPURACIÓN, TAXA COEFICIENTE VERTIDOS E SUMIDOIROS 1º BIMESTRE 2021 POLÍGONO A REIGOSA
ADMINISTRACIÓN LOCAL — Municipal — Ponte Caldelas (Recadación, 12/03/2021)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O. (Servicio Integral da Auga) correspondente ó 1º bimestre do ano 2021 xaneiro-febreiro 2021 correspondente ao Polígono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 1º bimestre do ano 2021, que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan facelas reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde, Andrés Díaz Sobral Documento asinado electronicamente ao marxe
DH. W36.77436 NIEVES DOMÍNGUEZ AMIL E JOSÉ RAMIRO LÓPEZ RIVAS, SOLICITUDE DE AUTORIZACIÓN DE OBRAS NO CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/05/2021)

As obras solicitadas consisten nos traballos de demolición de edificación existente entre medianeiras e construción de vivenda unifamiliar de catro plantas e 324,75 m² de superficie total construída, con cimentación e estrutura de formigón armado, en parcela de referencia catastral 6891109NG2769S0001YF, en zona de policía e a unha distancia de 84 m do leito do río Lagares, na Avda. de Vigo nº308, na parroquia de Chapela, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 07 de maio de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
POSTA AO COBRO DO 2º SEMESTRE DE AUGAS 2.020
ADMINISTRACIÓN LOCAL — Municipal — Salvaterra de Miño (Recadación, 15/04/2021)

Por acordo da Xunta de Goberno Local de data: 08/abril/2.021, aprobouse o Padrón da Taxa do Servizo de Subministro de augas correspondente ao 2º semestre de 2.020 por un importe total de: 249.001,99 euros. Conforme ao disposto no artigo 102.3 da Lei 589/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido 9 da lei reguladora de facendas locais, queda exposto ao público durante o prazo de 15 dias para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral Tributaria. Contra as débedas consignadas no padrón contributivo e notificada colectivamente mediante o presente anuncio, os interesados poderán interpor os seguintes recursos: Prazo de Ingreso: O período voluntario de cobranza do tributo indicado, para este Concello de Salvaterra de Miño é de dous meses: Do 08/04/2.021 ata o 07/06/2.021 Se o vencemento coincide co día inhábil, entenderase prorrogado ao primeiro día hábil seguinte. Lugar de Ingreso: Para o cobro dos mesmos, os contribuintes que teñan domiciliados os recibos, estes seranlle cargados nas contas bancarias respectivas. Para o resto de contribuintes, poderán facer o pagamento en calquera oficina das entidades bancarias colaboradoras seguintes: “Abanca, Banco Santander e La Caixa”, empregando o instrumento de cobramento que se envia aos interesados por correo. En Salvaterra de Miño a 8 de abril de 2.021. O TESOUREIRO Asdo. Ricardo Grandal Pazos Documento asinado electrónicamente á marxe
DELEGACIÓN DE FUNCIÓNS DE ALCALDÍA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 07/12/2021)

Por Decreto de Alcaldía 2021-2868, de data 26.11.2021 resolveuse o que de seguido se transcribe: “Esta Alcaldía ten atribuida por lei, entre outras, a facultade de delegar competencias nos supostos de ausencia, vacante ou enfermidade, consonte o disposto no artigo 21.3º da Lei de Bases do Réxime Local, e 47 do Regulamento de Organización, Funcionamento e Réxime Xurídico das Corporacións Locais. A tal efecto e por mor da miña ausencia veño en dictar o seguinte: 1º) Delegar no Tenente de Alcalde PEDRO PEREIRA FERNANDEZ o exercicio das potestades e funcións de Alcalde en canto ó goberno e administración municipal, por ausencia, dende o día 26 de novembro de 2021.2º) A delegación comprende tanto as facultades de dirección e xestión, como as de resolver mediante actos administrativos que afecten a terceiros, ainda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto no artigo 9 da Lei 40/2015 de 1 de octubre, de Réxime Xurídico do Sector Público.3º) A delegación conferida require para a súa efectividade a aceptación do concelleiro-delegado, tamén publicarase no BOP e da resolución darase conta ó Pleno Corporativo na seguinte sesión que celebre.4º) O concelleiro-delegado queda obrigado a informar a alcaldesa, “a posteriori”, da xestión e disposicións que dicte, e previamente, das decisións de transcendencia, nos termos previstos no artigo 115 do R. O. F. No non previsto nesta resolución rexirán as normas da Lei de Bases de Réxime Local e do Regulamento de Organización, Funcionamento e Réxime Xurídico das Corporacións Locais no marco das regras que as devenditas normas establecen para as delegacións.” En Porriño a 26.11.2021. O Alcalde accidental. Raul Miguel Eresue Molero.
APROBACIÓN DEFINITIVA DA MODIFICACIÓN ORZAMENTARIA 25/2021–CRÉDITO EXTRAORDINARIO 3/2021 E SUPLEMENTO DE CRÉDITO 2/2021
ADMINISTRACIÓN LOCAL — Municipal — Rosal, O (Presupostos e cadros de persoal, 13/07/2021)

Expediente: Modificación de crédito nº 25/2021 CRÉDITO EXTRAORDINARIO 3/2021 E SUPLEMENTO DE CRÉDITO 2/2021 (Expte. advo. nº 721/2021) Trámite: Anuncio de aprobación definitiva O Pleno deste Concello, en sesión ordinaria celebrada o día 27/05/2021, aprobou inicialmente o expediente de modificación de crédito nº 721/2021 mediante CRÉDITO EXTRAORDINARIO E SUPLEMENTO DE CRÉDITO por un importe de 194.636,69 euros financiado con cargo a RLTGX. Durante o período de exposición ao público (BOPPO nº 108 de 09/06/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2021 é de 4.718.741,71 euros de gastos e 4.718.741,71 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A ALCALDESA Ánxela Fernández Callís Documento asinado electronicamente á marxe.
NOMEAMENTO DE ELVA PEREIRA ANDRÉS, COMO FUNCIONARIA INTERINA, PRAZA VACANTE DE AUXILIAR ADMINISTRATIVO/A
ADMINISTRACIÓN LOCAL — Municipal — Bueu (Persoal, oposicións, 03/05/2021)

Ref. Expte. electrónico 165/2021 Código SIA 1428945 Procedemento Selección de Persoal e Provisións de Postos Asunto Provision de posto vacante de auxiliar administrativo de administracion xeral no Departamento de Rexistro e Padrón municipal de habitantes (PMH) do concello de Bueu por xubilación do seu titular Documento Anuncio Trámite Nomeamento de Elva Pereira Andrés DNI. Num. ***5031** como funcionaria interina, na praza vacante de auxiliar administrativo de administración xeral no Departamento de Rexistro e Padrón municipal de habitantes (PMH) do concello de Bueu por xubilación do seu titular Instruído o procedemento previsto na base 10ª e seguintes das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu, aprobadas mediante acordo núm. A.3.1 de XGL, en sesión ordinaria de 02.04.2018 (CSV: QMKR75TEWWZTJHLDW96D5AP7X) e publicadas no (BOP. PO núm.73 de 16.04.2018). En data 13.04.2021 por resolución da alcaldía núm.2021-0405 resolveuse entre outros o seguinte: 1º.-Nomear a ELVA PEREIRA ANDRES, DNI núm. ***5031** para a súa incorporación, como funcionaria interina, na praza vacante de auxiliar administrativo de administración xeral no Departamento de Rexistro e Padrón municipal de habitantes do concello de Bueu por xubilación da sua titular ata que o citado posto sexa cuberto, de xeito definitivo, pola maneira legalmente establecida. As características da praza son as seguintes: - Escala: Administración Xeral - Subescala: Auxiliar administrativo - Grupo: C2 - Nivel (C. D.): 15 - Departamento de adscrición: Rexistro e Padrón municipal de habitantes Ditas características resultan do catálogo de persoal ao servizo do concello de Bueu correspondente ao ano 2020 publicado no BOP. PO núm.158 de 18.8.2020 (Código seguro de verificación: MZI5Z6T927VY6CMH-https://sede.depo. gal). A toma de posesión efectuarase no prazo de 05 días, contado a partir do día seguinte á recepción da notificación do seu nomeamento, previamente deberá prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado o nomeado quedará na situación de cesante, a non ser que presenten causa xustificada que deberá ser alegada e aceptada. O persoal interino cesará cando a praza se provea por funcionario de carreira ou a Corporación considere que cesaron as razóns de urxencia que motivaron a súa cobertura interina./.” O que se fai público para xeral coñecemento en cumprimento do disposto na base 16.2 das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu (documento asinado electronicamente na data que figura ao marxe da sinatura)
DH. W36.79350 JULIO BUDIÑO REGUEIRA E LOURDES TOMÉ PAZOS, SOLICITUDE DE AUTORIZACIÓN DE OBRAS NO LUGAR DE A ROSADA, COIRO, CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/11/2021)

As obras solicitadas consisten unha vivenda de 273,43 m² de superficie computable e peche de 23,86 metros de lonxitude, a unha distancia mínima de 57,00 metros do río Bouzós, na parcela catastral 36008A043001660000JR. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de outubro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
ELEVACIÓN A DEFINITIVO DO ACORDO DE APROBACIÓN INICIAL DA MODIFICACIÓN DO CADRO DE PERSOAL 2021
ADMINISTRACIÓN LOCAL — Municipal — Pontevedra (Presupostos e cadros de persoal, 22/07/2021)

O Pleno da Corporación, en sesión ordinaria celebrada o día 21.06.2021, aprobou inicialmente a modificación do Cadro de Persoal do Concello para o ano 2021. No Boletín Oficial da Provincia de Pontevedra nº 119, de data 24.06.2021, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, entrando en vigor o día 16 de agosto de 2021, excepto a supresión dunha praza de operario limpeza de oficinas e a creación dunha praza de subalterno que será con efectos do 1 de outubro de 2021, logo da súa publicación no BOP na forma legalmente establecida. Remitiranse así mesmo, copias a Administración do Estado e Comunidade Autónoma. Isto de conformidade co establecino nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e 90 da Lei 7/1985, de 2 de abril, de Bases do Réxime Local. Así mesmo, de conformidade co previsto no art.8 da Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Xa que logo, procédese á publicación do Cadro de Persoal modificado: Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, ao día da data da sinatura. O Secretario
PREZO PÚBLICO EIM DECEMBRO 2021
ADMINISTRACIÓN LOCAL — Municipal — Estrada, A (Recadación, 14/12/2021)

Mediante o Decreto da Alcaldía núm 1510, do 7 de decembro de 2021, aprobouse a liquidación correspondente ao Prezo público polo servizo de gardería municipal de DECEMBRO 2021 cun importe de: 4889,08 € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 7/12/21 ao 7/2/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde,
CESIÓN DUNHA FINCA NA PARROQUIA DE RIBEIRA PARA DESTINO AO USO DE CEMITERIO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 15/02/2021)

Tras a tramitación oportuna, no Pleno do Concello de A Estrada, en sesión celebrada o día 21 de Decembro de 2020, adoptou por unanimidade o seguinte acordo: a cesión gratuíta ao Arzobispado de Santiago de Compostela do ben inmoble: Finca 500 do polígono 4 destinada a masa común no sitio de Outeiro, parroquia de Ribeira, no Concello da Estrada. (Expte.4348/2020). De acordo co establecido no artigo 110 do Regulamento de Bens das Entidades Locais, aprobado por Real Decreto 1372/1986, sométese a información pública dos interesados polo prazo de 20 días, durante o cal se poderán presentar reclamacións e suxerencias e que serán resoltas polo mesmo órgano municipal. No caso de que durante o devandito prazo non se presenten reclamacións ou suxerencias algunhas, entenderase definitivamente aprobado o acordo. A Estrada, 28 de Xaneiro de 2021. O ALCALDE JOSE CARLOS LOPEZ CAMPOS Documento asinado dixitalmente a marxe
DH. V36.77024 CONSELLERÍA DO MAR-CENTRO DE INVESTIGACIÓNS MARIÑAS, SOLICITUDE DE AUTORIZACIÓN DE VERTIDO Á RÍA DE AROUSA, T. M. DE VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/05/2021)

As augas residuais de natureza salina xeradas nas instalacións, procedentes da zona de cultivo larvario localizada na zona húmida núm.1, da zona de cultivo larvario localizada na zona húmida núm.2 e da zona de piscina localizada na zona húmida núm.2; recóllense nunha arqueta dende a que se bombean para o seu tratamento mediante lámpada xermicida ultravioleta de 80 W, deseñada para un caudal máximo de 4 m3/h, antes do seu vertido á ría de Arousa no punto de coordenadas UTM (ETRS89): X=516.048; Y=4.714.170. As augas residuais fecais procedentes dos lavabos, aseos e inodoros do centro así como da súa limpeza atópanse conectados ao colector municipal do Concello de Vilanova de Arousa. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Vilanova de Arousa; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos - Klaus Dieter Balairon Revaliente (Sinatura dixital)
APROBACIÓN INICIAL CRÉDITO EXTRAORDINARIO E SUPLEMENTO DE CRÉDITO E ANEXO DE SUBVENCIÓNS
ADMINISTRACIÓN LOCAL — Municipal — Vila de Cruces (Presupostos e cadros de persoal, 10/08/2021)

ASUNTO: Acordo do Pleno do Concello de Vila de Cruces polo que se aproba inicialmente o expediente de modificación do orzamento num.3 mediante crédito extraordinario e suplemento de crédito, e o anexo de subvención do exercicio 2021. O Pleno deste Concello, en sesión ordinaria celebrada o día 26 de xullo de 2021, acordou a aprobación inicial do expediente de modificación do orzamento do Concello de Vila de Cruces mediante credito extraordinario por importe de 170.000€ e suplemento de crédito por importe de 76.803,55 €, sendo o importe total de 246.803,55 euros financiado con remanente liquido de tesourería, así como o anexo de subvencions do exercicio 2021. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O Alcalde – Luís Celso Taboada Sánchez.
MODIFICACIÓN DO DECRETO DO ALCALDE FIXANDO AS ÁREAS DE GOBERNO, CONCELLEIROS RESPONSABLES DAS DISTINTAS ÁREAS E DELEGACIÓNS ESPECIAIS: INICIACIÓN DOS PROCEDEMENTOS SANCIONADORES POR INFRACCIÓNS DA NORMATIVA SANITARIA DO COVID-19
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/01/2021)

En data 18/01/2021 ditouse o seguinte Decreto: “Modificación do decreto do Alcalde fixando as áreas de goberno, concelleiros responsables das distintas áreas e delegacións especiais: Resolución dos procedementos sancionadores por infraccións da normativa ou medidas adoptadas para facer fronte á situación de crise sanitaria polo COVID-19 competencia da Alcaldía Ditado decreto de delegacións do alcalde con data 15 de xuño de 2019 onde se establecen as áreas de goberno, concelleiros responsables e delegacións especiais e posteriores modificacións destes, por mor de facilitar a actividade administrativa, faise necesario delegar no D concelleira de goberno delegada da área de Protección cidadá e sostemento dos espazos públicos urbanos a resolución dos procedementos sancionadores por infraccións que se sinalan na parte expositiva deste decreto. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Modificar as delegacións realizadas por esta Alcaldía, no senso de delegar concelleira de goberno delegada da área de Protección cidadá e sostemento dos espazos públicos urbanos, Susan Pamela Popan Benacloch, a resolución de expedientes sancionadores por infraccións da normativa ou medidas adoptadas para facer fronte á situación de crise sanitaria polo COVID-19, cando sexa competente a Alcaldía. Segundo.- A delegación sinalada no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais. Terceiro- Notifíquese a presente resolución, persoalmente, ao Director Xeral interesado, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. Así o decreta e ordena esta Alcaldía, na data que consta na sinatura electrónica dando fe do acto o Secretario da Administración Municipal.” O que se fai público para xeral coñecemento e efectos Pontevedra na data que consta na sinatura electrónica
APROBACIÓN INICIAL BASES REGULADORAS DE AXUDAS MUNICIPAIS DE INCLUSIÓN SOCIAL (AMIS)
ADMINISTRACIÓN LOCAL — Municipal — Vilagarcía de Arousa (Subvencións e axudas, 03/09/2021)

O Pleno do Concello de Vilagarcía de Arousa, en sesión ordinaria celebrada o 26 de agosto de 2021 acordou aprobar con carácter inicial as Bases Reguladoras de Axudas Municipais de Inclusión Social (AMIS). De conformidade co disposto nos artigos 49 e 70.2 da Lei 7/1985, Reguladora das Bases de Réxime Local, exponse ao público polo prazo de trinta días, contados a partir do seguinte ao da publicación deste anuncio no Boletín Oficial da Provincia, co fin de que durante este prazo os interesados poidan examinar o expediente nas oficinas da Casa do Concello e presentar contra o mesmo as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, a teor do disposto no artigo 49. c) da Lei 7/1985. Vilagarcía de Arousa, a 27 de agosto de 2021 O ALCALDE-PRESIDENTE, Alberto Varela Paz Sinatura dixitalizada
NOTIFICACIÓN A INTERESADO EN PROCEDEMENTO DE RESPONSABILIDADE PATRIMONIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/10/2021)

Tendo resultado infructuosa a notificación persoal no domicilio que figura no Catastro, por medio do presente notifícase a DªAlina Claudia Sicluna Muñoz Torrero o acordo da Xunta de Goberno da Deputación Provincial de Pontevedra de data 24/09/2021. O citado acordo atópase a disposición da interesada no Servizo de Asesoría Xurídica, sito na sede da Deputación Provincial, (Avda. Montero Ríos s/n de Pontevedra), para a súa consulta no prazo de quince días, que se contarán dende o seguinte ó da publicación deste Anuncio no Boletín Oficial da Provincia, transcorrido o cal a notificación entenderase producida. Todo iso de conformidade cos artigo 44 da Lei 39/2015, de 1 de outubro, do Procedemento Administrativo Común das Administracións Públicas. O Secretario, (asinado dixitalmente á marxe)
EXPOSICIÓN PÚBLICA DA CONTA XERAL DO EXERCICIO 2020
ADMINISTRACIÓN LOCAL — Municipal — Sanxenxo (Presupostos e cadros de persoal, 27/08/2021)

De acordo ao disposto no artigo 212.3 do Real decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, suxeitase a información pública a conta xeral do Concello, relativa ao exercicio de 2020, xunto co informe da Comisión especial de contas, co fin de que durante 15 días e 8 máis, os interesados poidan presentar reclamacións, reparos ou observacións. Examinados estes pola Comisión especial e practicadas cantas comprobacións estime necesarias, emitirá novo informe. A conta refírese a todos os entes en consolidación orzamentaria de acordo ao disposto no artigo 164. O ditame da Comisión informativa de contas, asuntos económicos e patrimonio pode consultarse na sede electrónica do Concello de Sanxenxo sede. sanxenxo. es introducindo o seguinte CSV: XTL4Z1R8PF1G1JT9, así como a memoria da intervención xeral co CSV: RVIWWATF0V6L46FR. Toda a documentación anexa pode consultarse no seguinte enlace https://descargas.sanxenxo.es/index.php/s/LGweTPneRMGRerq.Sanxenxo, o alcalde Telmo Martín González
DH. W36.79434. SOLICITUDE DE Mª LUISA PRADA HERVELLA E JOSÉ LUIS BLANCO DIEGUEZ DE AUTORIZACIÓN OBAS NO LUGAR DE CAMIÑO SALGUEIRAL, PANXÓN, NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/09/2021)

As obras solicitadas consisten na construción de vivenda unifamiliar de soto, planta baixa, planta alta e terraza, de 593,45 m² de superficie total construída, con cimentación e estrutura de formigón, cuberta plana transitable, peche de lindes e máis actuacións de urbanización interior da parcela de referencia catastral 4670007NG1647S0001FQ, en zona de policía e a unha distancia de 35 m do leito do rego do Forno, no camiño do Salgueiral, parroquia de Patos, concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de setembro de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
APROBACIÓN DEFINITIVA EXPEDIENTE DE MODIFICACIÓN DE CRÉDITOS 2/2021 -SUPLEMENTO DE CRÉDITO 1/2021
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 07/12/2021)

Transcorrido o prazo de exposición regulamentario (BOP nº 215 do 09.11.2021), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2021 (Modificación de créditos nº 2/2021), aprobado polo Xunta Veciñal, inicialmente, o 02.11.2021; e unha vez incluídas as incorporacións, transferencias e xeracións de créditos, ata a data, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ó abeiro do que preceptúa o 171 do RDL 2/2004. Pazos de Reis, documento asinado dixitalmente O Presidente Enrique Pérez Martínez
MODIFICACIÓN ORZAMENTARIA 67-TRANSF-20
ADMINISTRACIÓN LOCAL — Municipal — Ponteareas (Presupostos e cadros de persoal, 12/07/2021)

Aprobado inicialmente o expediente de modificación orzamentaria 67-TRANSF-2021, por transferencia de crédito entre aplicacións de distintas áreas de gasto, por Acordo do Pleno de data 29 de xuño de 2021, e importe total de 150.720,77 euros, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello [http://ponteareas.sedelectronica. gal]. De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións. Ponteareas, 1 de xullo de 2021 O 1º Tenente de Alcalde en substitución da Sra. Alcaldesa. Asdo/Roberto Mera Covas
APROBACIÓN DE PREZOS PÚBLICOS PARA OS OBRADOIROS PARA A XUVENTUDE
ADMINISTRACIÓN LOCAL — Municipal — Rosal, O (Recadación, 18/08/2021)

A Xunta de Goberno en sesión celebrada o 24 de xuño de 2021, tomou o seguinte acordo de aprobación de prezos públicos para os obradoiros de xuventude: “PRIMEIRO.- Fixar as seguintes tarifas de prezos públicos para a celebración de determinadas actividades, en base á delegación prevista no art.7ª da ORDENANZA Nº 7 REGULADORA DO PREZO PÚBLICO POLA PRESTACIÓN DE ACTIVIDADES CULTURAIS E DEPORTIVAS POLO CONCELLO DO ROSAL: SEGUNDO.- Publicar o presente acordo no Boletín Oficial da Provincia e no taboleiro de anuncios do Concello.” ÁNXELA FERNÁNDEZ CALLÍS ALCALDESA DO ROSAL
CONVALIDACIÓN DA OFERTA PÚBLICA DE EMPREGO 2020
ADMINISTRACIÓN LOCAL — Municipal — Ponteareas (Oferta de emprego público, 09/06/2021)

Faise público para xeral coñecemento que a Xunta de Goberno Local, en sesión levada a cabo o día 31 de maio de 2021, acordou: Primeiro: Desestimar as alegacións presentadas polo Sindicato CSIF mediante escrito presentado o 18-5-2021 en relación co expediente de convalidación dos actos administrativos consistentes en resolucións da Alcaldía números 2256 e 2257/20 de 28-8, polas que acordouse a aprobación da Oferta Pública Extraordinaria de Consolidación de Emprego e a Oferta Pública de Emprego ambas do ano 2020, respectivamente, polos motivos expresados no Informe Xurídico de data 28-5-2021, do que se remitirá copia aos interesados xunto coa notificación do acordo. Segundo: Declarar formalmente producida a subsanación do vicio de anulabilidad consistente en que os devanditos actos administrativos foran ditados pola Alcaldía e, na súa virtude, convalidar, nos termos derivados dos artigos 52 e concordantes da Lei 39/2015, de 1 de outubro, do Procedemento Administrativo Común das Administracións Públicas, as resolucións da Alcaldía números 2256 e 2257/20 de 28-8, polas que acordouse a aprobación da Oferta Pública Extraordinaria de Consolidación de Emprego e a Oferta Pública de Emprego ambas do ano 2020, respectivamente, convalidación que desplegará os seus efectos retroactivos dende a data dos actos que se convalidan. Terceiro: Notificar o acordo de convalidación dos actos administrativos aos interesados, ao sindicato CSIF así como a publicación da convalidación no BOP de Pontevedra. A Alcaldesa – María Cristina Fernández Davila. (Documento asinado electronicamente).
COBRANZA PADRÓN TAXAS CONSERVATORIO MÚSICA 3 TRIMESTRE CURSO 2020-2021
ADMINISTRACIÓN LOCAL — Municipal — Cambados (Recadación, 29/04/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA ESCOLA E CONSERVATORIO DE MUSICA correspondentes a Remesa: CONSERVATORIO MÚSICA 3 TRIMESTRE CURSO 2020-2021 o seguinte: Durante o prazo comprendido entre 5 de Maio de 2021 ata o 6 de Xullo de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xuño de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 23/08/2021)

Por decreto da alcaldía de data 10.08.2021 adoptouse a seguinte resolución Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1. Delegar en D. Cristino Baradat Okomo, en canto 1º Tenente de alcalde, a alcaldía dende o día 17.08.2021 ao 24.08.2021 ambos incluídos.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación” Cerdedo-Cotobade, 11 de agosto de 2021 O alcalde Jorge Cubela López Documento asinado dixitalmente á marxe
APROBACIÓN PADRÓN DE AUGA 2021-2T
ADMINISTRACIÓN LOCAL — Municipal — Pontecesures (Recadación, 12/07/2021)

Tendo sido aprobado por Decreto de Alcaldía de data 28 de xuño de 2021 o padrón de auga correspondente ao 2º trimestre de 2021, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 28/06/2021 O alcalde Juan Manuel Vidal Seage
EXPOSICIÓN PÚBLICA E COBRANZA EN VOLUNTARIA DE TAXAS E PREZOS PÚBLICOS
ADMINISTRACIÓN LOCAL — Provincial — Deputación Provincial (Recadación, 05/02/2021)

De acordo co establecido no artigo 22 da Ordenanza fiscal xeral do órgano de xestión tributaria e recadación de tributos locais desta Deputación–ORAL e por Resolución de Tesourería de 03 de febreiro de 2021, aprobáronse os padróns e as listas cobratorias das taxas e prezos públicos polos concellos e conceptos que se relacionan a continuación e que teñen delegada a xestión tributaria nesta Deputación:
D. H. W36.69369, JOSÉ LUIS DOMÍNGUEZ PÉREZ, SOLICITUDE DE AUTORIZACIÓN DE OBRAS DE REHABILITACIÓN DE VIVENDA NO LUGAR DE SOBRAL, PARROQUIA DE XEVE, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/03/2021)

As obras solicitadas consisten na rehabilitación da vivenda situada na parcela catastral 001903500NH30A0001HM, a uns 25,00 metros de distancia mínima dun rego sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
EXTRACTO DO ACORDO DA XUNTA DE GOBERNO DA DEPUTACIÓN DE PONTEVEDRA POLA QUE SE CONVOCAN SUBVENCIÓNS A ENTIDADES SEN FINS DE LUCRO PARA O APOIO AO DESENVOLVEMENTO DE FESTIVAIS MUSICAIS E DE ARTES ESCÉNICAS NA PROVINCIA DE PONTEVEDRA NO ANO 2021
ADMINISTRACIÓN LOCAL — Provincial — Deputación Provincial (Subvencións e axudas, 23/02/2021)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/549960) As asociacións que: carezan de fins de lucro, desenvolvan as súas actividades no ámbito territorial da provincia de Pontevedra, non estean incursas en ningún dos supostos de incapacidade ou incompatibilidade para percibir subvencións públicas, non estean incursas en ningunha das prohibicións para percibir subvencións recollidas na lei e que estean ó corrente coas obrigas tributarias coa Seguridade Social, coa Facenda estatal, coa autonómica e coa Deputación de Pontevedra. Subvencións dirixidas a financiar a organización de festivais ou certames musicais e teatrais de prestixio que teñan lugar na provincia de Pontevedra, que dediquen unha especial atención á programación e difusión da música e do teatro galego, ademais doutras variantes artísticas e que reúnan os requisitos establecidos na base cuarta da convocatoria. Establécense dúas modalidades de actuación: Bases de subvencións aprobadas por acordo da Xunta de Goberno da Deputación Provincial de Pontevedra de 12 de febreiro de 2021, Ordenanza xeral de subvencións da Deputación de Pontevedra, bases de execución do Orzamento xeral da Deputación do exercicio 2021, na LXS e na demais lexislación de desenvolvemento 150.000,00 €. O prazo para a presentación de solicitudes empezará a partir do día seguinte ao da publicación da convocatoria e o seu extracto no Boletín Oficial da provincia de Pontevedra (BOPPO) e rematará o 8 de abril de 2021. Pontevedra, 19/02/2021 A Presidenta, María del Carmen Silva Rego
DH. W36.73836. SOLICITUDE DE PANADERÍA ELENA SLU, DE AUTORIZACIÓN OBRAS PARA EDIFICACIÓN PANADERÍA NO LUGAR AVDA. DA PONTE, CABRAL (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/01/2021)

Panaderia Elena SLU solicita de Augas de Galicia co CIF: Q1500378C, a autorización de obras no lugar de Avda. da Ponte, parroquia de Cabral (Santa Mariña), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.73836 As obras solicitadas consisten na construción de edificación destinada a panadaría e cafetaría con soto e planta baixa de 493,20 m 2 de superficie total construída, con estrutura e cimentación de formigón armado e cuberta plana, e máis peche frontal cara á estrada con zócolo de fábrica e malla metálica por riba de 41 m de lonxitude, en parcela de referencia catastral 7344417NG2774S0001WW, en zona de policía e a unha distancia de 5 m do leito do río Sameiras ou Pepín, na Avda. da Ponte, parroquia de Cabral, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de novembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN O PÚBLICO DO EXPEDIENTE DO PROXECTO CONSTRUCTIVO DO TANQUE DE TORMENTAS DE PONTIÑAS E COLECTORES INTERCEPTORES. LALIN. PONTEVEDRA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 14/12/2021)

CLAVE: OH.336.1209 Unha vez supervisado o documento técnico, por parte da Administración hidráulica de Galicia, de acordo co disposto no artigo 9 do Decreto 59/2013, do 14 de marzo, modificado pola Lei 5/2017 do 19 de outubro, o Concello de Lalín expón o expediente ao público polo prazo de vinte días hábiles a contar dende o seguinte ao da publicación deste anuncio no Diario Oficial da Provincia de Pontevedra, para que poida ser examinado polos interesados nas dependencias da Secretaría Municipal deste Concello, e presenten no seu caso as alegacións ou reclamacións que estimen pertinentes. Lalín, 7 de decembro de 2021.—A Concelleira Delegada de Urbanismo, Raquel Lorenzo Fernández. (Decreto de Alcaldía de 14 de agosto de 2020, BOP nº 162 de 24 de agosto de 2020).
EXPOSICIÓN PÚBLICA CONTA XERAL 2020
ADMINISTRACIÓN LOCAL — Municipal — Gondomar (Presupostos e cadros de persoal, 10/06/2021)

Expediente: 890/2021 Asunto: Conta Xeral do Orzamento do Concello de Gondomar do ano 2020 En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral do Concello de Gondomar correspondente ao exercicio 2020, por un prazo de quince días, durante os cales quenes se estimen interesados poderán presentar reclamacións, reparos ou observacións que teñan por convenientes. (Documento asinado electrónicamente á marxe)
APERTURA DO PROCEDEMENTO DE ADXUDICACIÓN E FUNCIONAMENTO DO VIVEIRO DE EMPRESAS
ADMINISTRACIÓN LOCAL — Municipal — Dozón (Outros documentos, notificacións e informacións públicas, 06/05/2021)

A Xunta de Goberno Local do Concello de Dozón, en sesión extraordinaria celebrada o día 22 de abril de 2021, acordou aprobar as “Bases reguladoras do procedemento de adxudicación e funcionamento do viveiro de empresas do Concello de Dozón”. A convocatoria e as bases aprobadas publicaranse no taboleiro de anuncios do Concello, na páxina web do Concello de Dozón (www.dozon. gal) e na sede electrónica do Concello de Dozón na seguinte dirección http:/dozon. sedelectronica. gal. O prazo de presentación de solicitudes será de un mes contado dende o seguinte ao da publicación do correspondente anuncio no Boletín Oficial da Provincia de Pontevedra, no Taboleiro de anuncios e na páxina web do Concello de Dozón (www.dozon. gal). As solicitudes presentaranse no Rexistro Xeral do Concello de Dozón sito na Avda. Médico Martínez Iglesias s/n–Dozón, en horario de luns a venres de 9:00 a 14:00 horas, ou nos lugares establecidos no artigo 16.4 da Lei 39/2015, do 1 de outubro, do procedemento administrativo común das administracións públicas. En Dozón na data da sinatura electrónica ao marxe. O Alcalde – Presidente, Adolfo Campos Vázquez.
EXPOSICIÓN PÚBLICA CONTA XERAL 2020
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 13/10/2021)

Formulada e rendida a Conta Xeral do Concello de Cerdedo-Cotobade (Pontevedra) correspondente ó exercicio económico do ano 2020, e dictaminada favorablemente pola Comisión Especial de Contas, en sesión ordinaria celebrada en data 6 de outubro de 2021, exponse ó público cos documentos que a xustifican na Intervención deste Concello, por un prazo de quince días hábiles, contados a partires do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar as reclamacións, reparos ou observacións que se estimen pertinentes durante dito prazo de exposición, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais. En Cerdedo-Cotobade (Pontevedra), a outubro de 2021. O Alcalde — Jorge Cubela López. (Asinado dixitalmente na data reflectida ao marxe).